| BM-30 Smerč |
| --- |
| Bojové vozidlo 9A52-2 systému Smerč.Bojové vozidlo 9A52-2 systému Smerč. |
| **Základná charakteristika** |
| Posádka | 3 |
| Dĺžka | 12,37 m |
| Šírka | 3,05 m |
| Výška | 3,05 mm |
| Hmotnosť | 43,7 t |
| **Pancierovanie a výzbroj** |
| Pancierovanie |  |
| Hlavná zbraň | odpaľovacie zariadenie 300 mm rakiet |
| Sekundárne zbrane |  |
| **Pohon a pohyb** |
| Pohon | Dieselový D12A-525A 391 kW(525 k) |
| Odpruženie |  |
| Max. rýchlosť | 60 km/h (na ceste) |
| Pomer výkon/hmotnosť |  |
| Dojazd | 900 km (po ceste) |
| Priechodnosť |  |

**BM-30 Smerč** alebo **9K5830 Smerč** (rus. 9К58 Смерч) je ťažký salvový raketomet vyvinutý v 80. rokoch 20. storočia v Sovietskom zväze. Je určený na ničenie plošných cieľov, živej sily a ľahko pancierovanej techniky na vzdialenosť 20 až 90 km.

Označenie *smerč* (rus. смерч) znamená smršť.

Vznik a vývoj
-------------

Dňa 16. decembra 1976 vydal Ústredný výbor Komunistickej strany Sovietskeho zväzu a Rada ministrov ZSSR vyhlášku o začatí výskumu a vývoja salvového raketového systému Smerč. Vývojom bol poverený štátny výskumno-výrobný podnik Splav. Systém, ktorého súčasťou bolo bojové vozidlo 9A52 na podvozku 79111, bol prijatý do služby v Sovietskej armáde koncom roku 1987. V roku 1989 bola zavedená druhá verzia systému Smerč s bojovým vozidlom 9A52-2 a dopravno-nakladacím vozidlom 9T234-2.

Od roku 2014 ho v ruských ozbrojených silách nahrádza systém 9A52-4 Tornado.

Konštrukcia
-----------

Salvový raketový systém 9K58 Smerč pozostáva z:

* Bojového vozidla 9A52-2 (v minulosti 9A52).
* Transportno-nakladacieho vozidla 9T234-2 (v minulosti 9T234).
* 300 mm rakiet.
* Výcvikových prostriedkov 9F827.
* Súpravy špeciálneho vybavenia a náradia 9F819.
* Systému automatizovaného riadenia paľby 9S729M1 "Slepok-1"
* Vozidla pre topografický prieskum 1T12-2M.
* Rádiového zameriavacieho meteorologického systému 1B44.

Bojové vozidlo **9A52-2** je postavené na štvornápravovom podvozku MAZ-543M. Vozidlá poháňa 12-valcový 4-taktný dieselový motor D12A-525A s výkonom 525 koní. Na bojovom vozidle je dvanásťhlavňový raketomet, ktorý používa rakety 9M55 a 9M528 o kalibru 300 mm. Hlavica má hmotnosť 243 kg. Dostrel týchto rakiet s váhou 800 kg a dĺžkou 7,6 metra je až deväťdesiat kilometrov.

300 mm rakety systému Smerč majú klasické aerodynamické usporiadanie a sú vybavené účinným motorom na tuhé palivo. Dostrel Smerču je 20 až 90 km. Charakteristickým znakom rakiet je systém riadenia letu, ktorý koriguje trajektóriu letu pomocou plynodynamických kormidiel. Vďaka použitiu tohto systému sa presnosť zásahov na dlhé vzdialenosti zvýšila 2-násobne.

### Typy rakiet

| Variant | Raketa | Bojová časť | Dostrel |
| --- | --- | --- | --- |
| Názov | Typ | Štartovacia hmotnosť | Dĺžka | Hmotnosť | Submunícia | Min. | Max. |
| 9M55K | Kazetová munícia (proti živej sile) | 800 kg | 7.6 m | 243 kg | 72 × 1.75 kg, každá obsahuje 96 fragmentov (každý s hnotnosťou 4.5 g) | 20 km | 70 km |
| 9M55K1 | Kazetová munícia (protitanková) | 243 kg | 5 × 15 kg |
| 9M55K4 | Kazetová munícia (protitankové míny) | 243 kg | 25 × 5 kg mín |
| 9M55K5 | Kumulatívna munícia (protitanková) | 243 kg | 646 × 0.25 kg (prieraznosť do 120 mm RHA) |
| 9M55F | Kumulatívna munícia | 258 kg |  |
| 9M55C | Termobarická | 243 kg |  |
| 9M528 | Kumulatívna munícia | 815 kg | 243 kg |  | 25 km | 90 km |
|

Transportno-nakladacie vozidlo **9T234-2** na štvornápravovom podvozku MAZ-543A a rovnako ako u bojového vozidla ho poháňa dieselový motor D12A-525A. Toto vozidlo má žeriavové vybavenie a nesie dvanásť rakiet. Proces nabíjania odpaľovacieho zariadenia je mechanizovaný a trvá do 36 minút.

Používatelia
------------

Zadný pohľad bojové vozidlo 9A52 systému 9K58 Smerč.
Transportno-nakladacie vozidlo 9T234-2.
### Súčasní používatelia

V roku 2022 používali systém ozbrojené zložky nasledovných štátov:

* Alžírsko  Alžírsko
* Arménsko  Arménsko
* Azerbajdžan  Azerbajdžan
* Bielorusko  Bielorusko
* Čína  Čína
* India  India
* Kazachstan  Kazachstan
* Kuvajt  Kuvajt
* Maroko  Maroko
* Pakistan  Pakistan
* Rusko  Rusko
* Spojené arabské emiráty  Spojené arabské emiráty
* Sýria  Sýria
* Turkmenistan  Turkmenistan
* Ukrajina  Ukrajina
* Venezuela  Venezuela

Referencie
----------

1. ↑   *Реактивная система залпового огня 9К58 "Смерч"* [online]. missilery.info, [cit. 2022-04-16]. Dostupné online.